En dramatisk start på arbejdsdagen ser ud til at ende lykkeligt for en 31-årig skraldemand fra Sæby.

Skraldemanden blev tirsdag morgen ramt med 80 kilometer i timen af en 55-årig bilist, der overhalede den parkerede skraldebil indenom, netop som han kom rundt om bilen. Ulykken skete i Aalbæk syd for Skagen. Efterfølgende blev den 31-årige kørt med eskorte til Sygehus Vendsyssel i Hjørring. Ifølge TV2/Nords oplysninger så slipper skraldemanden fra det voldsomme møde med bilen med masser af knubs og en kraftig hjernerystelse, og han har det efter omstændighederne godt.